text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
عشان، يا عزيزي، يوم 24 مارس ييتكتب آخر فصل في حدوتة "مارادونا" مع "نابولي"، لمّا "مارادونا" بيلعب مباراته الأخيرة قصاد فريق "سامبدوريا"، "نابولي"، يا عزيزي، بيتغلِب في الـ"ماتش" دا 4 لـ1، والمفارقة، اللي بيجيب الـ"جول" الوحيد هو "مارادونا"، الـ"جول" اللي وصفه في مذكراته بإنه أتعس "جول" في حياته! وفي يوم | Statement | Iraqi | 223 |
29 مارس، بيقرر الاتحاد الإيطالي يوقف "مارادونا" 15 شهر، والـ"فيفا" بتكملها لمّا تعلن عن إيقاف "مارادونا" في كل المسابقات الدولية، "مارادونا" بيسمع القرار من هنا، بيعرف إن اللي جاي أسوأ، وفي ساعات قليلة، بيقوم لامم الـ"مدام" على الأولاد، وبطيارة على "الأرجنتين"، هربان حرفيًا من "إيطاليا"، ما حدش لا بيودعه ولا | Statement | Khaleeji | 219 |
بيوصّله. بيقول، يا عزيزي، في اللحظة دي: "أنا لمّا وصلت ، آلاف من الناس استقبلتني، بس لمّا مشيت، كنت وحيد تمامًا!" وبرغم إنه هرب من "إيطاليا"، إلا إن "مارادونا" كان بيتحاكم في قضيتين، القضية الأولى حيازة الكوكايين، و"مارادونا" عمل صفقة قانونية أقرّ فيها بالذنب، عشان ياخد حُكم مخفف، 14 شهر، | Statement | Khaleeji | 212 |
مع إيقاف التنفيذ. القضية التانية كانت قضية تهرب ضريبي، ودي قضية يطول شرحها. كفاية أقولّك إنها فضلت مكملة في المحاكم لسنين طويلة، والسُلطات الإيطالية كان كل ما "مارادونا" يسافر "إيطاليا"، يقوموا مصادرين منه حاجة، مرة يضربوا منه حَلَق ألماظ، مرة يعلّقوا منه ساعة "روليكس"، "قلّب نفسك كدا وطلّع اللي معاك، | Statement | Khaleeji | 219 |
ما كله من الضرايب اللي عليك!" القضية دي فضلت تطارد "مارادونا" طول حياته، صحيح هو خد فيها براءة، إلا إنه، يا عزيزي، ما عرفش إنه خد براءة. ليه؟ لأن حُكم البراءة حصل بعد 30 سنة. عارف دا، يا عزيزي، كان بعد إيه؟ كان بعد وفاة "دييجو مارادونا"! المهم، "مارادونا" أخيرًا | Question | Iraqi | 188 |
بيرجع لوطنه، بس قبل ما يكمّل شهر هناك، الشرطة بتقبض عليه هو و2 صحابه. - "ليه يا ؟" - كانوا بيضربوا كوكايين. "مارادونا" بيخش السجن، وصحيح إن المساجين جوا كانوا بيهتفوا باسمه، لكن واضح في الأول وفي الآخر، كان سجن، بائس، حزين، "أنا من كام سنة بس كنت بطل عالم، | Question | Khaleeji | 190 |
كنت بطل شعبي، مش بس حد بيجيب كؤوس وميداليات وحاجات حلوة، لأ، الناس كانت حقيقي بتحبني، الناس في العالم، أنا غيّرت شكل الكورة في بلد مش بلدي، بقيت شخصية مقدسة في مدينة عمرها ما سمعت عني قبل كدا. دلوقتي، أنا مش اللي الناس كانت بتهتف باسمه، أنا رقم، رقم في | Statement | Masri | 181 |
السجن!" صور، يا عزيزي، القبض على "مارادونا" والبوليس مكتّفه بقت صورة الصفحة الأولى في جرايد العالم. "مارادونا" بيطلع من الحبس، وبيفضل 15 شهور موقوف ولمّا يترفع عنه الإيقاف، هيقول: "أنا مش راجع تاني، شوفوا اللي انتم عايزين تعملوه، اعملوه." وتحول "مارادونا" من نجم في صفحات الرياضة لنجم في صفحات الفضايح! | Statement | Masri | 216 |
ولمّا بيعلن سنة 93 رجوعه للملاعب، ما حدش من أندية "أوروبا" الكبيرة كان عايزه، بس ساعتها، "جوزيف بلاتر" اللي كان وقتها الأمين العام للـ"فيفا"، قرر بعلاقاته إنه يقنع "إشبيلية" الإسباني إنه يشتريه. الصفقة، يا عزيزي، بتتم وسط حالة تفاؤل، خصوصًا إن مدرب "إشبيلية" في الوقت دا كان بيحب "مارادونا" جدًا، | Statement | Khaleeji | 221 |
ليه؟ لأن أنا بأكلمك عن "كارلوس بيلاردو" مدرب "الأرجنتين" اللي خد مع "مارادونا" كاس العالم سنة 86. يعني، ثقة في الله، الجوازة دي حلوة! الجوازة دي هتثمر! الكل فرحان وسعيد بعودة الأسطورة مع الأسطورة. بس بسرعة بدأت المشاكل، "مارادونا" كان مركّز مع منتخب "الأرجنتين" في تصفيات كاس العالم، والنادي "إشبيلية" | Question | Masri | 217 |
كان شايف إنه يركّز معاهم أحسن، "لا مؤاخذة يا عم ، انت صحتك على أدها، حالتك الجسدية ما تقدرش تفتح بيتين مع بعض، اتلمّ واتستر، وخلّينا نجيب المستوى واحدة واحدة." مع الوقت، النبرة الحنينة بتبدأ تبقى خلافات، الخلافات بتبدأ تزيد، وإدارة "إشبيلية" بتعيّن فريق من المحققين السرّيين خصيصًا لمراقبة الأسطورة | Statement | Khaleeji | 221 |
"مارادونا"، عشان يأكدوا، الراجل دا بيكسر شروط التعاقد معاهم، ولّا لأ. تخيل تبقى لاعيب كورة ماشي وراك مخبرين! "إشبيلية" كانت خايفة جدًا إن تأثير "مارادونا" السيئ دا يمتد ويوصل للاعيبة الصغيرة، اللاعيب الصغير شايف جنبه في الفرقة "مارادونا"، اللي كان بيحلم وهو صغير يبقى زيه في الملعب، تخيل "مارادونا"، النجم | Statement | Khaleeji | 221 |
دا، ياخدك بين إيده، مثلك الأعلى، يقولّك: "تعالى أسهّرك معايا سهرة حلوة! تعالى يا لا!" فكانوا مرعوبين، يا حبايبي، على البراعم منه! و"مارادونا" ما خيّبش ظنهم، اتصورله فيديوهات في كل مكان هو مش عايز يتصورله فيه فيديوهات، بيوت دعارة، سهرات خليعة، اللي انت عايز تتخيله، تخيله! الأغرب بقى، إن "مارادونا" | Statement | Masri | 216 |
كان عارف إنه متراقب، بس كان قراره: "اضربوا دماغكم في الحيطة! في النهاية، الدنيا كدا كدا ماشية، إن شاء الله، وبعدين، المدرب دا صاحبي وحبيبي، وهو الصاحب له عند صاحبه إيه؟ ما هما 3 حاجات، وأنا هأفيد في التالتة!" للأسف، يا عزيزي، الدنيا ما بتمشيش كدا! علاقة "مارادونا" بالمدرب "بيلاردو" | Question | Khaleeji | 205 |
بدأت تتوتر، الإنسان طاقة برضه، والراجل بدأ يتضايق من بوظان "مارادونا" وانفلاته! علشان في 13 يونيو 1993، تيجي لحظة النهاية في رحلة "إشبيلية"، وفي "ماتشهم" ضد "ريال بورجوس"، بينزل "مارادونا" عشان يلعب، في الشوط الأول، "مارادونا" بيحس بتعب، وبيطلب تبديل. "بيلاردو" بيقولّه: "بطّل مرقعة، وكمّل لعب!" والدكاترة بيدّوا لـ"مارا... | Statement | Masri | 245 |
مضادة للالتهاب عشان يكمّل. وبييجي الشوط التاني، هوبا، الدقيقة 53، "بيلاردو" يغيّر "مارادونا"، ودي، يا عزيزي، كانت أول مرة مدرب يغيّر "مارادونا"، من غير ما "مارادونا" يطلب. طبعًا، "مارادونا" اتجنن، طلع من الملعب وهو عمّال يشتم في الراجل، "يلّا ياد يا ابن كذا، يا ابن كذا!" بالإسباني طبعًا. "يلّا يا | Statement | Khaleeji | 218 |
مدرب يا كذا، يا ابن كذا، يا اللي بتعمل حاجات كذا!" "شكرًا يا ، انت وصّلتلي المعنى!" كل دا، يا عزيزي، اتقال قُدّام الكاميرات، حاجة مسخرة! ولا أتخن خناقة شُفتها بين مدرب ولاعيب! بيخلص الـ"ماتش"، "مارادونا" بيرجع يريّح شوية. فجأة، يرن جرس الباب، مين يا جدعان؟ دا "بيلاردو"، المدرب. بيدخل | Question | Masri | 212 |
"بيلاردو" البيت، يلاقي "مارادونا" قاعد بيتفرج على التليفزيون، وهوبا، في أداء توفيق عبد الحميدي بينزل على "مارادونا" يضربه، بينط على "مارادونا" ويضربه بجد، يا عزيزي، - "هتلعب." - "مش هألعب!" - "هتلعب." - "مش هألعب!" - "هاتولي قهوة." - "مش عايز قهوة!" بس اللي حصل في الحقيقة طبعًا ما كانش | Statement | Khaleeji | 208 |
زي الفيلم، "مارادونا" ما كبرش للكابتن بتاعه، "مارادونا" شوارعي قديم، "فانت مين يا Coach الزفت يا اللي جاي تمد إيدك عليا في بيتي؟!" يقوم "مارادونا" ماسك المدرب بتاعه ضاربه لغاية ما يكوّمه على الأرض، يدّيله القاضية من هنا، ويقضي على مشواره هو كـ"مارادونا" في "إشبيلية"، طبعًا، ما كانش محتاج أي | Question | Khaleeji | 207 |
رسايل من النادي تقولّه إنه مرفود. هوبا، ياخد شنطته، ويرجع على "الأرجنتين"، تحس في مطار "الأرجنتين" تقريبًا كانوا بيتكسفوله، كل مرة "مارادونا" راجع عامل حوار أكبر من اللي قبله، "يا سعادة الباشا، كل شوية يجيلنا مضروب في صالة 2!" يفضل "مارادونا" في "الأرجنتين" يدوّر على فريق يقبله، لغاية ما بيضموه | Statement | Khaleeji | 213 |
لفريق Newell's Old Boys، ودي كانت مرحلة من تضييع الوقت للنادي ولـ"مارادونا". دلوقتي، يا عزيزي، كاس العالم بيقرب، و"مارادونا" برة حسابات المنتخب، وفي مشوار التأهل، "الأرجنتين" بتتلقى ضربة مهينة، لمّا "كولومبيا" بتكسبها على أرضها 5 لـ0، عزيزي المشاهد العربي، بنسميها في "مصر" "شالوا قَتّة!" الجمهور مصدوم في المدرجات، بيدو... | Statement | Khaleeji | 235 |
المنقذ بتاعه! إيه النتيجة دي؟! وازاي "كولومبيا" على أرض "الأرجنتين" تعمل في الـ"تانجو" كدا؟! فجأة، المدرجات بتتقلب، وكل الجمهور على صوت واحد، "! !" فجأة، الكل نسي الفضايح، الكل نسي التسريبات، الكل نسي السلوك السيئ، كله بقى بيدوّر على البطل المنقذ. عشان في عودة أسطورية، نشوف "مارادونا" وهو راجع تاني | Question | Masri | 217 |
المنتخب، بيلعب الملحق ضد "أستراليا"، صحيح مش أحسن "ماتش" لـ"الأرجنتين"، بس "الأرجنتين" بتكسب وبتتأهل. "مارادونا" بيبدأ يستعد للـ"مونديال"، وعلى طريقة فيلم Rocky، بياخد المنتخب على مزرعة، مزرعة معزولة، عشان يبدأوا يتدربوا، "احنا هنعمل معسكر." "دييجو"، يا عزيزي، بيبدأ يحقق نتايج عظيمة لكل اللي حواليه، لأول مرة من فترة طو... | Statement | Masri | 253 |
ما يشربش كوكايين، ابتدا يستعيد جزء كبير من لياقته البدنية، الكل فرحان بعودة الأسطورة، في "الأرجنتين" وفي "نابولي" وحتى في "إشبيلية"، وييجي أول "ماتش"، "الأرجنتين" و"اليونان"، وفجأة، يا عزيزي، بيظهر البطل من تاني، العنقاء تخرج من وسط الرماد، وكأن، يا عزيزي، "مارادونا" صغر 10 سنين كاملة، لياقة بدنية، لياقة ذهنية، | Statement | Khaleeji | 230 |
الواد متألق، بيجيب "جول" مدهش في "اليونان"، ويجري على الكاميرا، في لقطة مشهورة لـ"مارادونا" وملامح وشه كلها غضب، "مارادونا" بيزعّق في الكاميرا وكأن غضب السنين المكبوت بيخرج دلوقتي، كل البركان والنار اللي في الصحافة وفي نوادي "أوروبا"، كل غضبه من الـ"فيفا" والقنوات اللي طلعت ضده، غضبه من الرئيس الأرجنتيني "كارلوس"، | Statement | Masri | 229 |
اللي كان "مارادونا" في الوقت دا بيكرهه، "مارادونا" كان بيقول عليه إنه باع البلد زي ما الجوافة بتتباع في السوق! كل دا، يا عزيزي، خرج في لحظة الـ"جول". الكل سعيد ومبسوط بـ"دييجو"، بس ما حدش كان شايف المستقبل، ما حدش كان لسة سمع "مصطفى إبراهيم" وهو بيقول: "لو كنت بس | Statement | Khaleeji | 188 |
ساعتها عارف إن دي المرة الأخيرة، 100 100 كانت هتفرق في الوداع." ما حدش كان عارف إن دا هيكون الهدف الأخير في مسيرة "مارادونا" مع "الأرجنتين"، ما حدش عارف إن منتخب "الأرجنتين" آخر مرة هيفرح مع "مارادونا" كانت المرة دي. في الـ"ماتش" اللي بعده، "الأرجنتين" بتفوز على "نيجيريا"، وبعد الـ"ماتش"، | Statement | Khaleeji | 203 |
بتدخل عضوة لجنة مكافحة المنشطات تاخد "مارادونا" من إيده، "أنجاجيه" "أنجاجيه" كدا كأننا جوز عصافير كناريا ماشيين في الملعب، و"دييجو" رايح يعمل الاختبار، في اللحظة دي، رئيس الاتحاد الأرجنتيني حس إن فيه حاجة وحشة جاية في السكة، ملامح وشه اتغيرت وقال: God Protect Us! وفي صباح 27 يونيو، بيوصل فاكس | Statement | Masri | 206 |
لمقر إقامة مسئولي الـ"فيفا" بيقولّهم: "العيّنة إيجابية." "مارادونا" واخد حاجة! رئيس الاتحاد الأرجنتيني بيتحرك، وبياخد الجهاز الطبي للمنتخب، "اطلعوا أوضته، وشوفوه بياخد إيه." الكل بيتأكد من المصيبة، لمّا يطلعوا ويشوفوا مجموعة أدوية ومجموعة من المكملات الغذائية من ضمنهم مادة الإيفيدرين المحظورة، كل دا في أوضة "مارادونا"!... | Statement | Iraqi | 259 |
خد الحاجات دي من واحد من مدربين اللياقة البدنية في فريقه، بس الدنيا، يا عزيزي، قامت، ما قعدتش، الكل في حالة صدمة، ازاي دا حصل؟! "مارادونا" بعدها بيطلع في لقاء تليفزيوني، يقول: "أنا وعدت بناتي ومراتي إني مش هأعيط، الناس دي قطعوا رجلي، الناس دي بطّلتني الحاجة الوحيدة اللي حبيتها | Question | Masri | 201 |
بجد في حياتي!" المعنويات في معسكر منتخب "الأرجنتين" بتنهار، خسارة ورا التانية، الفريق بيودّع البطولة! بالنسبة لـ"مارادونا"، في سردية "مارادونا"، هو كان شايف إن دي مؤامرة، وإن هو وقتها كان فعلًا نضيف تمامًا، "مارادونا" كان شايف إن هو اتخدع، إن فيه مؤامرة حصلت عليه بالفعل، بيأكد إن وقتها بالفعل كان | Statement | Masri | 215 |
نضيف تمامًا من المخدرات، ما عندهوش أي تركيز غير إنه يجيب الكاس لـ"الأرجنتين". وبالفعل، فريق اللياقة البدنية هو اللي ادّاله المادة دي، وقالوله إن مسموح بيه، وقالوله إنه عادي جدًا، لاعيبة البيسبول وكورة القدم الأمريكية بياخدوها طول الوقت، دي مش منشطات، دي محسّنات، "مارادونا" بيقول إنه اتخدع! ودي بتكون نهاية | Statement | Masri | 221 |
"مارادونا" كلاعب تقريبًا. بيتعرّض لوقف تاني مدته 15 شهر. انت متخيل، يا عزيزي؟ 15 شهر في 15 شهر، في مهنة عمرها بالكتير من 10 لـ20 سنة، انت بتوصل لقمة أدائك فيها 5 لـ6 سنين بالكتير، فالـCareer فيه كام 15 شهر ورا 15 شهر يضيعوا؟! فيه كام كاس عالم؟! في النهاية، | Question | Iraqi | 186 |
يا عزيزي، "مارادونا" بيرجع يلعب فترة فاترة مع "بوكا جونيورز"، لغاية ما "مارادونا" بيعلن رسميًا في عيد ميلاده الـ37 اعتزاله لعبة كورة القدم، عشان في أكتوبر 1997، تنتهي مسيرة واحد من أهم اللاعبين في تاريخ اللعبة. دي لعبة كبيرة، فيها أساطير كتير، "مارادونا" بالتأكيد من الـTop 5 اللي لمسوا هذه | Statement | Masri | 206 |
الكورة في التاريخ. بتتحط النقطة الأخيرة ويترفع القلم | Statement | Masri | 35 |
من قصة أيقونة كروية وإنسانية. البروفيسور "ماريانو سيسكيند" بيقول إن "مارادونا" عامل زي أبطال "أرسطو" في كتابه "فن الشعر"، فكرة "أرسطو" عن البطل الكلاسيكي بيوصفها بإنه نصف إله ونصف إنسان، ودا بيخلّيه شخصية ثرية جدًا دراميًا، قادر بنُصه الخالد يبقى أسطورة، ولكن نُص "مارادونا" الإنساني وعيوبه القاتلة، حاجة مثلًا زي | Question | Masri | 235 |
الإفراط، أو اللي بيسميه اليونانيين الـHamartia، دا بيتسبب في سقوطه، ودا اللي حصل لـ"مارادونا" بعد كدا، في الفترة من 1990 لـ2001، ولحظة خلاص البطل هي لحظة اعترافه بهذه الرحلة. في احتفال اتعمل سنة 2001 في ملعب "بوكا جونيورز" كتكريم لمسيرة "مارادونا" الكروية، "مارادونا" هيعترف بأخطائه، وهيقول جملة هتتخلد في ثقافة | Statement | Iraqi | 225 |
"الأرجنتين"، "دفعتُ ثمنًا باهظًا لأخطائي، لكن الكُرة لن تُلطَّخ أبدًا." يمكن "مارادونا" هنا كان بيقصد اللي بيأكده البروفيسور "جازيت" إن عمره ما خد محسنات أداء عشان يزيف مجهوده، الكورة كانت دايمًا طريقة "مارادونا" للرجوع، سبيله لنُصه الأسطوري عشان يلاقي اللي تاه منه، النُص العبقري في "مارادونا"، الكورة اللي بزوالها من | Statement | Masri | 237 |
حياته، السقوط بقى احتمال أكيد! بعد اعتزال "مارادونا"، بيبدأ يمكن يكون الفصل الأصعب في حياته، بيدخل تاني دوامة الاكتئاب والمخدرات والكحول، الكوكايين بقى رفيقه الأول، وزنه بدأ يزيد بشكل صعب جدًا، "مارادونا" بيوصل لـ120 كيلو، صحته بتنهار وقلبه بيتعب وبيحصلّه تليف في الكبد، الدكاترة بقوا يرفضوا يتعاملوا معاه، خايفين يموت | Statement | Masri | 240 |
بين إيديهم، ويتوصموا للأبد إن دُول الدكاترة اللي مات على إيديهم "مارادونا"! أي محاولة مع "مارادونا" كانت فاشلة، ما كانش بيقدر يتحكم في نفسه، يدخل المصحة الصبح، ويخرج منها بعد الضهر مشاكل وخناقات، بقى يتقال عليه: " المجنون." صحف الفضايح بتكتب عنه وبتقول: "أسطورة كورة القدم بقى مجرد مدمن!" الناس | Statement | Masri | 211 |
بقت تصحى الصبح تشوف في الجرايد "مارادونا" مات ولّا لسة. ولكن فجأة، يا عزيزي، بتتمد لـ"مارادونا" إيد عشان تنقذه من اللي بيحصلّه، بتجيله مكالمة من "كوبا"، الزعيم الكوبي "فيديل كاسترو"، بيقولّه: "تعالى ، وهنساعدك تتعالج." "مارادونا" بيقبل العرض، وسنة 2000 بيوصل "هافانا"، والناس بتشوف قُدّامها مشهد حزين جدًا، شخص بيتحرك | Statement | Khaleeji | 239 |
بصعوبة، مش قادر يمشي، مش قادر يتنفس، بينهج بشكل يخوّف. "مارادونا" بيخش واحدة من أكبر مستشفيات "كوبا"، ويبدأ رحلته مع العلاج، "كاسترو" بنفسه كان بيتابع حالته يوم بيوم، بيروح يزوره في المستشفى ويقعد معاه بالساعات، "مارادونا" كان بيقول إن "كاسترو" كان بيكلمه كل يوم يفكره: "انت قوي يا ، لا | Statement | Masri | 207 |
تستسلم!" من 2000 لـ2004، "مارادونا" عاش في "كوبا"، منسي، بعيد عن الصحف وعن الإغراءات، بعيد عن الأضواء. في السنة الأولى، الموضوع كان صعب جدًا، الدكاترة اضطروا يعملوله عملية قص معدة عشان يقدر يخس، الكوكايين ساب آثار فظيعة في جسمه، قلبه كان محتاج لرعاية مستمرة، وكبده كان في حالة سيئة، نفسيًا | Statement | Khaleeji | 205 |
كان متدمر تمامًا، أوقات كان بيخش في نوبات بكاء هيستيري، فجأة، بيعيط بعنف، من غير سبب، كان بيزعّق في الدكاترة وبيتخانق معاهم، وبعدها بشوية، يرجع يتصاحب عليهم تاني، حالة "مارادونا"، يا عزيزي، كانت مزرية! ولكن مع الوقت، بدأ الموضوع يتحسن شوية بشوية، وزنه بدأ ينزل بشكل ملحوظ، آثار انسحاب الكوكايين | Statement | Masri | 216 |
اختفت، نَفَسه رجع يتحسن تاني، وقلبه بدأ يسترد عافيته، بدأ يتكلم عن الكورة من جديد، "مارادونا" بيحاول يرجع. بعد 4 سنين، يا عزيزي، من غيابه، "مارادونا" بيظهر في فيلم وثائقي متصور من "كوبا"، الناس بتشوفه على شرايط الفيديو وتستغرب، "معقولة؟! عاش وبقى كدا؟! دا صحته رجعتله!" "مارادونا" بقى يحب "فيديل | Question | Iraqi | 221 |
كاسترو" حُب جنوني، من شدة حُبه ليه، قرر يرسمله وشم على رجله، عشان يكون على جسد "مارادونا" وشم لأبطال حياته الاتنين، على دراعه مرسوم الأرجنتيني "تشي جيفارا"، وعلى رجله الكوبي "فيديل كاسترو". "مارادونا" كان بيعتبر "كاسترو" أبوه التاني، بيقول إن "لولا ، أنا كنت مت في الشارع، زيي زي أي | Statement | Khaleeji | 200 |
مدمن!" سنة 2004، "مارادونا" بيخرج من "كوبا" إنسان تاني، خاسس 40 كيلو، بطّل كوكايين، صحته اتحسنت، ومزاجه رجع مستقر. لكن الأهم، يا عزيزي، إن رحلة "مارادونا" في "كوبا" خلقت عندنا حاجة تانية كمان غير "مارادونا" اللاعب، وهي "مارادونا" السياسي، "مارادونا" اتعلم في "كوبا" السياسة، بقى طول الوقت يهاجم "أمريكا" ويشتمها، | Statement | Masri | 232 |
"مارادونا" كان بيتهم "أمريكا" إن هي سبب الفقر اللي حصل في "أمريكا الجنوبية". دا دليل أكبر إنه فاهم في السياسة. "مارادونا" بقت شلّته عبارة عن مجموعة من الرؤساء اليساريين، "هوجو تشافيز" في "فنزويلا"، "إيفو موراليز" في "بوليفيا"، و"لويس دا سيلفا" في "البرازيل"، دا غير طبعًا حبيبه "كاسترو". شلّته بقت حُكّام | Statement | Iraqi | 220 |
يسار، اللي تزعّله فيهم، يأممك! "مارادونا" بقى معروف بتعليقاته اللاذعة مش بس ضد الرئيس "كارلوس" في "الأرجنتين"، اللي هو ما كانش بيستنى يبقى عنده فرصة عشان يوجهله انتقاد، "مارادونا" كمان وجّه خطابه لرجال الدين، المتعصبين منهم، في تصريح شهير، بيقول "مارادونا": "أنا شُفت سقف كنيسة وهي مطلية بالدهب، والبابا بيقولّنا | Statement | Masri | 224 |
إن الكنيسة بتهتم بالفقراء وبتلملهم فلوس، فقُلتله: بيعوا السقف دا، وساعدوا الفقرا." ممكن تعتبر "مارادونا" مش شخص محنك سياسيًا، وسهل إن انت تشوف انحيازاته دي انحيازات عاطفية، بس الأكيد، يا عزيزي، إن هو كان دايمًا في صف الناس اللي تحت، الناس اللي كان بيشوفهم Underdogs، مظاليم، فُقَرا، ناس عارفهم كويس، | Statement | Masri | 219 |
لأنه طلع من قلبهم، "أنا كنت من المستضعفين، وسوف أظل." سنة 2008، "الأرجنتين" كانت محتاجة مدرب للمنتخب بتاعها، الفريق في الوقت دا كان في أزمة، النتايج مش كويسة، "كاس العالم بيقرب، وممكن أصلًا ما نوصلش!" هنا، بتظهر فكرة مجنونة جدًا، "بأقولّكم إيه يا جدعان، ." "، الراجل خس آه، بس | Statement | Khaleeji | 208 |
احنا في 2008 دلوقتي. هنجيب لاعيب عنده حاجة و40 سنة، كان مدمن كوكايين، ونلّعبه؟! ولّا يكونش خس أوي كدا؟!" يا عزيزي، أنا بأتكلم فيه كمدرب، بأتكلم على "مارادونا" مدربًا وليس لاعبًا، ودي بالفعل كانت فكرة مجنونة. ازاي راجل ما دربش قبل كدا غير فِرَق صغيرة، حتى النتايج اللي عملها معاهم | Question | Masri | 217 |
ما كانتش أد كدا أساسًا، هييجي يدرب واحد من أكبر منتخبي العالم، راقصي الـ"تانجو"؟ ازاي راجل كان مدمن كوكايين لسنين، هيبقى مدير مسئول عن أحلام 40 مليون أرجنتيني؟ الجماهير ما كانتش شايفة كل الصور دي، الجماهير كانت شايفة صورة بترجع لسنة 86، البطل اللي جابلنا كاس العالم، لوحده. الاتحاد الأرجنتيني، | Question | Masri | 216 |
بالرغم من كل التحفظات، قرر إن هو يجازف، ويدّي "مارادونا" فرصة، "مارادونا" قبل التحدي، وكان فاهم إن دي ممكن تبقى فرصته الأخيرة، "أنا لسة موجود، الأسطورة لسة عايشة. لسة اسم يستاهل يتكتب عنه في الجرايد." كان عايز زي ما صنع المجد مع "الأرجنتين" كلاعب، يصنعه معاهم كمدرب. أنا بس، يا | Statement | Masri | 202 |
عزيزي، مش محتاج أقولّك إن التدريب حاجة واللعب حاجة تانية تمامًا، مش شرط عشان انت لاعيب كويس، تبقى مدرب كويس، انت ممكن تبقى مترجم، ما لكش في الكورة خالص، وتبقى "جوزيه مورينيو"! نزّل "بوجبا" و"مارسيال" المترجم! "مارادونا" بينطبق عليه نفس القاعدة، كان لاعب عبقري، ما فيش زيه، بس كمدرب، ما | Statement | Masri | 216 |
كانش أد كدا، ما كانش عارف يوصّل اللي في دماغه للاعيبة، كان بيتعصب بسرعة، بيغيّر الخطة في نُص الـ"ماتش"، بيعمل تشكيلات غريبة، عمّال يجرب طول الوقت، كان بيتعامل مع نجوم زي "ميسي" و"كارلوس تيفيز" كأنهم عيال صغيرة، حلمه في إثبات إن هو لسة أسطورة حوّل حياة اللاعيبة الصغيرة لجحيم! التصفيات | Statement | Khaleeji | 208 |
كانت صعبة جدًا، كانت ماشية بالزق، الفريق أصلًا كان مهدد إنه ما يوصلش، "الأرجنتين" ما توصلش كاس عالم يا مؤمن! التصفيات كانت شديدة الصعوبة، مباراة "الأرجنتين" و"أوروجواي" هي اللي هتحدد. الـ"ماتش" كان على أرض "أوروجواي"، وفجأة، في الدقيقة 85، "الأرجنتين" بتخطف "جول"، "مارادونا" فضل يتنطط من الفرحة، يوقّع نفسه على | Statement | Khaleeji | 233 |
الأرض ويتمرمرغ في مشهد خلّى الصحافة تتريق عليه، فيرد عليهم كالعادة بشتايم، والاتحاد الأرجنتيني يوقفه فترة، بس مش مهم، "الأرجنتين" وصلت كاس العالم خلاص، احنا في "جنوب أفريقيا"، "مارادونا" كان في قمة السعادة وحاسس إنه في حلم. مع بداية كاس العالم، "الأرجنتين" عملت أداء كويس جدًا، كسبت "نيجيريا" و"كوريا الجنوبية" | Statement | Masri | 227 |
و"اليونان"، ووصلت للدور الـ16 كأول مجموعة، بس في ربع النهائي، بتخبط في الماكينات الألمانية، والألمان ما سموش عليهم، طحنوهم 4، الماكينات لا ترحم! "واسأل جنبك! ، اسأله، قولّه، حصل إيه في منتخبكم؟ مش صديقك؟" "مارادونا" كان واقف بيتفرج على حلمه وهو بيتكسّر قُدّام عينيه، الكاميرات بترصد الصدمة اللي هو عايشها، | Question | Khaleeji | 226 |
أمله في مجد جديد أخير، كل دا بينتهي، وبتنتهي تجربة "مارادونا" مع منتخب "الأرجنتين" كمدرب بالإقالة! بعد كدا، "مارادونا" بيقرر يهرب لبعيد، بيروح "الإمارات" يمرن فريق "الوصل"، بس التجربة هناك بتفشل، و"مارادونا" بيتطرد تاني. يجرب يدرب فِرَق صغيرة في "الأرجنتين"، بس كل محاولة ورا التانية كانت بتفشل. كان فيه حقيقة | Statement | Masri | 228 |
غايبة عن "مارادونا"، ما كانش شايفها، كل أسطورة ليها نهاية، الكورة خلاص، اتطورت واتغيرت عن زمان، وهو، للأسف الشديد، ما بقاش قادر يجاري التطور دا! مش بس الجسد هو الذي لا يرحم يا "دييجو"، أحيانًا، الفكر كمان ما بيرحمش! الأهم، يا عزيزي، في اللحظة دي إن "مارادونا" قرر إنه يراجع | Statement | Khaleeji | 195 |
نفسه، ويكشف عن أسوأ أعمال عملها في حياته، نسخة الوغد من "مارادونا"، "مارادونا" اللي عنده أطفال غير شرعيين. فاكر، يا عزيزي، الولد "دييجو جونيور"، اللي حكيتلك عنه، اللي طلعت ست في "نابولي" قالت إنها مخلّفاه من "مارادونا"، و"دييجو" وقتها طلع أنكر كل دا وكدّبها؟ عشان نشوف سنة 2016 "مارادونا" وهو | Question | Masri | 216 |
واقف مع "دييجو"، الولد دا، بس دلوقتي إيه؟ بقى عنده 20 سنة، "مارادونا" بيقولّه: "أنا آسف يا إن أنا اتأخرت عليك كل دا! لكن انت ابني، وأنا بأحبك من قلبي." في 2019، "مارادونا" بيعترف بـ3 أطفال غير شرعيين أنجبهم في "كوبا"، المحامي بتاعه طلع أعلن إن عنده 3 أطفال وبيتواصل | Question | Masri | 201 |
معاهم، وفي 2008، كان "مارادونا" برضه اعترف ببنت غير شرعية، وهي "جانا"، لمّا "مارادونا" يموت، هيكون اعترف بـ5 أطفال غير شرعيين، لكن العدد الحقيقي لأولاد "مارادونا" الغير شرعيين ما حدش متأكد منه لحد النهاردة! ولحد النهاردة، فيه قضايا في المحاكم من ناس بتتدّعي إن هما أبناء غير شرعيين لـ"مارادونا". بينتقل | Statement | Masri | 223 |
"مارادونا" في 2018 و2019 بين "المكسيك" و"الأرجنتين"، بيدرب هناك فِرَق ضعيفة، كانت الكورة وقتها أبعد ما يكون عن سيرة "مارادونا"، لكن الكل كان بيتكلم عن تدهور حالته الصحية المرعب. في 2019، "مارادونا" كان تقريبًا مش قادر يتحرك، بيظهر في الملعب على كرسي مخصوص، شبه كرسي العرش كدا، عشان يقدر يتابع | Statement | Masri | 209 |
الـ"ماتشات". الصورة دي، يا عزيزي، كانت محزنة جدًا، أسطورة كورة القدم، الراجل الخفيف الرشيق، اللي بيجري زي البرق في الملعب، دلوقتي، ما بقاش عارف يقف في مكانه، من قصر فخم مبهر لشوية أطلال! ولمّا بتيجي سنة 2020، بينعزل "مارادونا" عن الحياة تمامًا، بيعيش في بيت في حي عادي في "بوينس | Statement | Khaleeji | 199 |
آيرس"، مقيم في بيت لوحده آه، بس عايش مع "مارادونا" الصغير، نسخته الشابة، ما كانش بيونسه غير صوره القديمة وكؤوسه وميدالياته، "مارادونا" وحيد، ولا يملك سوى الذكريات الجميلة، صوره في الملعب، صوره مع "فيديل كاسترو"، صوره مع "تشافيز"، صوره مع بناته، اللي كان بيحبهم، بالرغم من علاقاته المعقدة بيهم. كان | Statement | Khaleeji | 208 |
من وقت للتاني، يتابع الكورة، يشوف إيه اللي بيحصل، كان بيشجع "ميسي" اللي شاف فيه وريثه، ولكنه، يا عزيزي، زي ما تقول كدا، كان متضايق من الكورة، بيتكلم طول الوقت إنها ما بقيتش زي زمان، اتغيرت، بقت تجارة، ما فيش مكان للشغف فيها، بيقول إن اللاعيبة بقت تفكر في فلوس | Question | Khaleeji | 188 |
أكتر، لم يعد هناك مجال للانتماء، الكورة بقت رومانسية أقل وBusiness أكتر بكتير. في نوفمبر 2020، "مارادونا" بيخش المستشفى عشان عملية في المخ، جلطة دموية بتهدد حياته، العملية آه نجحت، بس حالته فضلت حرجة، خرج من المستشفى وراح البيت، عشان في البيت يبقى معاه فريق طبي يتابع رحلة تعافيه من | Statement | Masri | 191 |
مرضه. بس اللي بيحصل الساعة 3 صباحًا يوم 25 نوفمبر، "مارادونا" بيصحى من نومه وهو تَعبان، بيقول للدكتور اللي كان مقيم معاه في البيت: "أنا حاسس بوجع جامد جدًا في صدري." وتبدأ، يا عزيزي، رحلة العذاب الأخيرة. بعد كدا، هنعرف من محاكمة لسة أحداثها بتدور دلوقتي في "الأرجنتين" إن الفريق | Statement | Khaleeji | 206 |
الطبي اللي كان مرافق لـ"مارادونا" كان بيتصرّف معاه بإهمال، تجاهلوه لمّا اشتكى من وجع صدره، فيه اتهام للدكاترة إن هما ما خدوش شكوته باهتمام. في المحكمة، بتظهر نتايج تشريح جثة "مارادونا"، بتكشف إن "مارادونا" في ساعاته الأخيرة كان بيعاني من عذاب شديد، كان بيدوق ألم فوق الاحتمال وفوق الوصف، كان | Statement | Khaleeji | 208 |
في حالة ضعف شديد، بيعاني من نقص الأكسجين في دمه، قلب "مارادونا" كان متضخم بشكل غير طبيعي، وزن القلب في لحظة التشريح كان تقريبًا نُص كيلو، دا ضعف وزن قلب الإنسان العادي لمّا بيتم تشريحه! الأخطر إن رئة "مارادونا" كانت مليانة بالسوايل، كل رئة فيها حوالي نُص لتر من تجمع | Statement | Iraqi | 194 |
السوايل، الحاجات دي ما اتكونتش في يوم أو 2، دي بدأت تتجمع في صدره على مدار 10 أيام وتتراكم، كل دا والفريق الطبي مطنش! التقرير الطبي اللي اتنشر في 70 صفحة بيوصف معاناة "مارادونا"، "مارادونا" كان بيموت لمدة 12 ساعة، وما حدش بينقذه! المرعب أكتر كانت الأوضة اللي مات فيها | Statement | Masri | 189 |
"مارادونا"، اللي بيوصفها التقرير إنها ما فيهاش أي وسيلة للعلاج، سرير في نُص الأوضة، وجنبه حمّام متنقل، لا فيه أنبوبة أكسجين، ولا فيه أجهزة إنعاش، مكان ما ينفعش يتحط فيه أبدًا شخص عيّان، لسة بيتعافى من عملية في المخ. البيت كان شديد القذارة، فوضى في كل حتة، وفضلات أكل في | Statement | Khaleeji | 188 |
كل مكان، ما فيش حد أدنى للنضافة! في محاكمة الأطباء، المدّعي العام بيوصف موت "مارادونا" بإنه جريمة قتل متكاملة، وبيوصف الأوضة اللي مات فيها بإنها مسرح الرعب. وأخيرًا، الساعة 2 الضهر، حد من الدكاترة بيحس إن "إيه دا؟! شكله تعبان فعلًا! أنا عندي فكرة، ما تيجوا نتصل بالإسعاف." اللي بيحصل | Question | Khaleeji | 208 |
إن الإسعاف بتيجي بعد ساعة ونُص كاملة، بيكون مجيها من غير أي لازمة، لأن في تمام الساعة الثالثة من عصر يوم 25 نوفمبر 2020، بتنتهي معاناة "مارادونا" وبتنتهي حياته. دي آخر لحظات من العذاب، عذاب في لحظات الموت الطويلة، وعذاب أطول بكتير مع حياة غريبة وعجيبة حياة استمرت 60 سنة | Statement | Masri | 191 |
بس. من طفل صغير فقير مولود في "الأرجنتين" إلى نجم عالمي، الناس كلها بتحبه، أصدقاؤه، رؤساء الدوَل، لأخيرًا شخص وحيد، عجوز، منبوذ، ميت لوحده، حتى الأطباء اللي كانوا حواليه اللي المفروض يساعدوه، ما ساعدوهوش! "مارادونا"، يا عزيزي، بلا شك واحد من أساطير القرن الـ20، "دييجو أرماندو مارادونا" اللي قبل ما | Statement | Khaleeji | 215 |
يودع العالم سابلنا وراه إرث معقد وغريب، "مارادونا" ما كانش مجرد لاعب موهوب، هو مش "زيكو"، هو "رامينيجي"، هو حاجة أبعد من كدا، وأعقد من كدا بكتير، "مارادونا" كان قصة الإنسان الفقير جدًا، اللي شايف نفسه مسيح الفقرا، حلمهم، أملهم إن هما ممكن يطلعوا من الحضيض في يوم من الأيام، | Statement | Masri | 199 |
"مارادونا" كان قصة الضعف الإنساني، وأد إيه الشهوة ممكن تغلب إنسان وتدمره، "مارادونا" هو قصة كورة القدم، أد إيه اللعبة دي معقدة! قادرة تكون للناس حلم وأمل، وأد إيه ملاعبها كمان ساحة للبحث عن العدالة، البحث عن الانتقام والمجد والقوة والفخر! أد إيه قادرة تدّي الإنسان مجد! وأد إيه بمنتهى | Statement | Masri | 206 |
القسوة تقدر تنزعه منه! هو مش مجرد ملعب أخضر مخطط، دي ساحة للصراعات والمعارك، ساحة للنفوذ والسطوة، حرب بين الشعوب والسُلطة، حرب بين الفقرا والأغنيا صحيح إن صعب الضعيف فيها يكسب، بس لمّا بيكسب، بيسرق من العالم لحظة استثنائية، "أنا بالرغم من كل هذه الأوجاع، قادر أفرح، حتى لو كانت | Statement | Masri | 205 |
فرحتي 90 دقيقة." "مارادونا" بيموت آه، بس بيسيب وراه أسطورة كبيرة جدًا كواحد من أشهر وأهم اللاعبين على مر التاريخ، وللغرابة والطرافة، كأفشل رياضي! بس هو أجمل أفشل رياضي في تاريخ كورة القدم! بس كدا، يا عزيزي. أخيرًا، وليس آخرًا، ما تنساش تشوف الحلقات اللي فاتت، تشوف الحلقات الجاية، تنزل | Statement | Khaleeji | 213 |
تبص على المصادر، ولو فيك حيل، تشترك على الـ"يوتيوب"! أقولّك على قصة غريبة شوية؟ عارف، يا عزيزي، "مارادونا" عمل إيه لمّا قابل "لورديانا"؟ - "إيه يا ؟" - رقّصها. عارف، يا عزيزي، ليه كل علاقات "مارادونا" بتفشل؟ | Question | Masri | 154 |
اطلب يا جناب الأستاذ. أنا جايلك في حاجة صعبة شوية. ما فيش حاجة تصعب على أسيادنا، الصعب يلين، والصخر فزلين. حي! أنا عايز أعرف المستقبل. طلبك مُجاب يا ابن الأحباب. بتسأل عن الشغل؟ | Question | Masri | 129 |
ولّا العشق؟ ولّا الرزق؟ حاجة زي كدا يعني. | Question | Masri | 34 |
أنا عايز أعرف أداء البورصة في الـ10 سنين الجايين. أداء... مين يا فندم؟! أداء البورصة العالمية. طب بس دي ما حدش يقدر يتنبأ بيها! ازاي بس؟! أمّال الأسياد بيعملوا إيه؟! | Question | Masri | 122 |
حاطين فلوسهم في البورصة. دا انت طلعت فعلًا دجال زي ما بيقولوا! فشر! استنى. معايا مكالمة من حد بتحبه. آلو! "حازم"، حبيبي، وحشتني أوي! دا صوت بابا، الله يرحمه! إيه رأيك بقى؟ بابا، أحط فلوسي في "آبل" ولّا "إنفيديا" ولّا السوق الصيني؟ طب مش تسألني على الورث، أو السر اللي | Question | Iraqi | 205 |
كنت مخبيه عليك طول حياتك؟ هل السر دا له علاقة بأذون الخزانة؟ إيه الإحراج دا؟! أنا مش جاهز للأسئلة دي خالص! ما تقولّه حاجة يا مولانا. أنا هأجيبهاله من الآخر... | Question | Masri | 119 |
بُص هناك. بابا، الله يرحمه؟! حمد لله على السلامة يا بابا. البنك الفيدرالي هيعلّي الفايدة ولّا لأ؟ | Question | Masri | 73 |
حبيبي، أنا مش "جي. بي. مورجان"! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! عزيزي المُشاهد الجميل، تعالى آخدك من إيدك، ويلّا بينا نطلع على البورصة الأمريكية. تعالى نشوف الشركات الكبيرة المدرجة هناك، "آبل"، "أمازون"، "إنفيديا"، "ميتا"، "سُكّر "، " للصلب"، كله موجود! | Statement | Masri | 236 |
طبعًا، يا عزيزي، بأهزر، "سُكّر " خرج خلاص! السهم نزل جامد، بان في التِفل، فخرج! بأهزر، يا عزيزي، طبعًا. شركات "وول ستريت" شركات كبيرة ومعروفة، المثير للريبة إن بينهم عامل مشترك غريب، المستثمرين اللي بيمتلكوا أكبر كمية أسهم في الشركات دي دايمًا فيهم 3 أسامي ما بيتغيروش، "بلاك روك" و"فانجارد" | Statement | Masri | 217 |
و"ستيت ستريت"، أسماء مكررة، ودايمًا موجودة في قائمة أكبر مُلّاك الأسهم، حتى، يا عزيزي، الأسهم اللي بتنافس بعضها، يعني، عادي تلاقيهم بيتملكوا "مايكروسوفت" و"آبل" مع بعض، تلاقيه بيستثمر في "ديزني" و"نتفليكس"، "فايزر" و"جونسون آند جونسون"، دُول بيشجعوا الـPremier League كله! واللي بيكسب، بياخدوا معاه المكافأة! إيديهم طايل... | Statement | Masri | 255 |
الاقتصادية اللي ممكن تتخيلها، تكنولوجيا، عقارات، طاقة، كل حاجة وأي حاجة! الظاهرة دي هتثير قلق الاقتصاديين والسياسيين والعامة، الدكتور "محمود صلاح" خبير الماورائيات، لو سمع عن الـ3 دُول، هيطلّعوملك سحالي، وبالدليل! الفكرة، يا عزيزي، إن أي حد بيمتلك عدد معيّن من الأسهم في شركة معيّنة مدرجة في البورصة، فهو بيمتلك | Statement | Masri | 227 |
مع الأسهم بتاعته حق التصويت على القرارات اللي بتتناقش في جمعيات الشركات دي العمومية، الشخص دا بيبقى له حقوق في إن هو يرفض حاجات معيّنة، ويرجح حاجات معيّنة. وهنا السؤال، ازاي الشركات الـ3 دُول امتلكوا كل هذه الأسهم؟ إيه اللي الشركات دي عملته عشان تصبح بالغنى دا؟ إنها تمتلك حصة | Question | Masri | 200 |
كبيرة من شركات عظيمة ومهمة زي "آبل" و"مايكروسوفت" و"إنفيديا"، وكل الشركات دي؟ عملوا إيه عشان يبقوا مادة ثرية لنظريات المؤامرة اللي هتنتشر حواليهم دُول؟ البعض كمان بيقول إن هما دُول مجرد واجهة، دُول واجهة لمجلس وراهم، المُلّاك الحقيقيين للاقتصاد العالمي، دُول حُكّام الظل، اللي بيدوّروا اللعبة من ورا الستارة، ويقرروا | Question | Masri | 233 |
الشركات دي هتعمل إيه، ومش هتعمل إيه. الحقيقة، يا عزيزي، إن زي أغلب نظريات المؤامرة، الكلام دا فيه ذرّة حقيقة، مع الكثير والكثير من صناعة المحتوى والبهارات. كالعادة، يا عزيزي، الحقيقة هتكون أعقد بكتير مما نتخيله. تعالى، يا عزيزي، آخدك لسيناريو تخيلي، تخيل، يا عزيزي، إن انت معاك مليون دولار. | Statement | Iraqi | 214 |
"إيه؟! أنا؟! ربنا يخلّيك!" مش بس كدا، دُول مليون دولار زايدين عن حاجتك. "عن حاجتي أنا يا ؟! ربنا يكرمك!" ، أنا عايز أقولّك إن أنا بأكمّل عشايا شتيمة، أنا بأفطر إهانات!" دلوقتي، يا عزيزي، انت مستثمر، قُلت: "خلاص، بدل ما أركن فلوسي..." هتروح، يا عزيزي، تضارب في البورصة، ألف | Question | Masri | 208 |
مبروك! انت عشان ما عندكش أي خبرة، وما عندكش أي نظرية واستراتيجية، انت خسرت في البورصة! على عكس كل اللي هيقولهولك خبراء التداول، وإعلانات الـ"يوتيوب" إياها، تحقيق مكاسب كبيرة لفترة طويلة ومستمرة، في حاجة زي البورصة، حاجة مش سهلة خالص! أول قاعدة محتاج تلتزم بيها، إن انت لا تضع بيضك | Statement | Masri | 203 |
كله في سلّة واحدة، ما ينفعش لو انت مش خبير، تروح بكل فلوسك، تشتري سهم شركة بعينها. تخيل، يا عزيزي، انت حطيت فلوسك كلها في "تسلا"، "إيلون ماسك" صاحب الرئيس الأمريكي، فالسهم في الطالع، بعدها بفترة كدا، تصحى الصبح، يا مؤمن، تلاقي "إيلون ماسك" مش عاجبه الرئيس الأمريكي، المشكلة إن | Statement | Masri | 207 |
الرئيس الأمريكي هو كمان مش عاجبه "إيلون ماسك"، فتلاقي أسهمك بتقع، وفلوسك بتروح! مع إنك استثمرت في "تسلا"، "إيلون ماسك"، صاحب الرئيس الأمريكي. دا آخر حد طمعان في فلوسك، هياخدها ويجري! كمان، يا عزيزي، زي ما انت ما ينفعش تحط فلوسك كلها في شركة بعينها، ما ينفعش برضه تحط فلوسك | Statement | Khaleeji | 208 |
في قطاع بعينه، أو حتى قطاعات قريبة من بعض، فلو حصل كارثة هنا، هتسمّع في اللي حواليه. تخيل انت حطيت فلوسك كلها في الـFinancial System سنة 2007، سنة 2008، الناس فرحانة بـ"حسن شحاتة"، وانت بتشحت! المقصود هنا إن انت ما تحطش فلوسك في حاجات بتعمل نفس النشاط، أو نشاط قريب | Statement | Masri | 183 |
Subsets and Splits
No community queries yet
The top public SQL queries from the community will appear here once available.